Θαλής (κρατήρας)

Ο Θαλής είναι μικρός κρατήρας πρόσκρουσης στη Σελήνη. Είναι στα δυτικά του κατά πολύ μεγαλύτερου κρατήρα Στράβωνα, ενώ στα νοτιοδυτικά βρίσκεται ο Ντε Λα Ρου. Ο Θαλής έχει αιχμηρό χείλος κυκλικού σχήματος, δίχως ιδιαίτερα σημάδια διάβρωσης. Η επιφάνεια του εδάφους γύρω του έχει σύστημα αυλακώσεων που εκτείνεται για περισσότερα από 600 χιλιόμετρα και κατά συνέπεια ταξινομείται στην Κοπερνίκεια περίοδο.The geologic history of the Moon, 1987, Wilhelms, Don E.; with sections by McCauley, John F.; Trask, Newell J. USGS Professional Paper: 1348. Plate 11: Copernican System (online) Παρόλα αυτά στα βόρεια-βορειοανατολικά του κρατήρα υπάρχει περιοχή χωρίς αυλακώσεις, γεγονός που υποδηλώνει πως ο Θαλής ίσως δημιουργήθηκε από την πρόσκρουση σώματος που ήρθε με χαμηλή γωνία από αυτή την κατεύθυνση. Στο εσωτερικό τείχος του κρατήρα υπάρχουν κάποιες αναβαθμίδες, ιδίως κατά μήκος της νότιας πλευράς. Οι πλευρές του έχουν εν γένει υψηλότερη λευκαύγεια από τη συνήθη στη σεληνιακή επιφάνεια.

Επίσης έχουν παρατηρηθεί Παροδικά Σεληνιακά Φαινόμενα (Transient Lunar Phenomenona) εκεί. Το 1892 o αστρονόμος Ε. Ε. Μπάρναρντ παρατήρησε αχνή ομίχλη στο εσωτερικό του κρατήρα, ενώ οι γύρω περιοχές παρέμεναν ευδιάκριτες. 

 Δευτερεύοντες κρατήρες 
Θαλής Σεληνογρ. πλάτοςΣεληνογρ. μήκοςΔιάμετρος (χλμ.)A58.5° N40.8° E12E57.2° N43.2° E29F59.4° N42.1° E37G61.6° N45.3° E12H60.3° N48.0° E10W58.5° N39.8° E6

 Παραπομπές 

 Βιβλιογραφία 













Εξωτερικοί σύνδεσμοι


Κατηγορία:Κρατήρες Σελήνης